32005R0381
L 061/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 381/2005 НА КОМИСИЯТА
от 7 март 2005 година
за изменение на Регламент (ЕО) № 1702/2003 за определяне на правила за прилагане за сертифициране за летателна годност и за опазване на околната среда на въздухоплавателни средства и свързаните с тях продукти, части и оборудване, както и за сертифициране на проектантски и производствени организации
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1592/2002 на Европейския парламент и на Съвета от 15 юли 2002 г. относно общите правила в областта на гражданското въздухоплаване и за създаване на Европейска агенция за авиационна безопасност (1), и по-специално член 5, параграф 4 и член 6, параграф 3 от него,
като има предвид, че:
(1)
Регламент (ЕО) № 1592/2002 беше приложен с Регламент (ЕО) № 1702/2003 на Комисията от 24 септември 2003 г. за определяне на правила за прилагане за сертифицирането за летателна годност и за опазването на околната среда на въздухоплавателни средства и свързаните с тях продукти, части и оборудване, както и за сертифициране на проектантски и производствени организации (2).
(2)
Сегашният текст на параграф 21А.163, буква в) от приложението към Регламент (ЕО) № 1702/2003 относно разрешението за одобрена производствена организация да издава сертификат за разрешение за въвеждане в експлоатация (формуляр 1 на ЕАSA) за продукти дава предпоставки за неправилни тълкувания и не отразява първоначалното му предназначение да се предоставя това разрешение на одобрени производствени организации на продукти.
(3)
Регламент (ЕО) № 1702/2003 следва да бъде съответно изменен.
(4)
Мерките, предвидени в настоящия регламент, се основават на становището, дадено от Европейската агенция за авиационна безопасност (3) в съответствие с член 12, параграф 2, буква б) и член 14, параграф 1 от Регламент (ЕО) № 1592/2002.
(5)
Мерките, предвидени в настоящия регламент, са в съответствие със становището на комитета, създаден съгласно член 54 от Регламент (ЕО) № 1592/2002,
ПРИЕ НАСТОЯЩИЯ РЕГЛАМЕНТ:
Член 1
В параграф 21А.163, буква в) от приложението към Регламент (ЕО) № 1702/2003 изразът „съгласно 21А.307“ се заличава.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 март 2005 година.